Queiggey Ulley

She fer jeh queiggaghyn Nerin eh Queiggey Ulley ny Ullee (Yernish: Cúige Uladh ny Ulaidh; Baarle: Ulster; Ullanish: Ulstèr ny Ulster). Ta'n queiggey jannoo seose y chooid hwoaie jeh ellan Nerin. V'eh fer jeh ny queiggaghyn (cúige) va goll fo stiurey ec rí ruirech, "ree reeragh" ny "ree ny far-reeaghyn". Ta'n queiggey goll er rheynn magh eddyr daa steat; ta Coontae yn Chavan, Coontae Ghoon ny Ghoal as Coontae Vuinaghan soit ayns Pobblaght Nerin, as ta Coontae Aontrym, Coontae Ard Maghey, Coontae yn Doon, Coontae 'er Managh, Coontae Ghoirrey as Coontae Heer Eoin 'sy Reeriaght Unnaneysit. Ny coondaeghyn 'sy Reeriaght Unnaneysit, t'ad jannoo seose y çheer t'er enney myr Nerin Hwoaie. She Beeal Feirshtey y chaayr smoo 'sy wheiggey as ny smoo na 500,000 dooinney cummal 'syn ard moirvaljagh echey.